text: 2000 pigespejdere indtager Legoland
  01 oktober 2016 kl. 13.39
  Lørdag myldrer tusindevis af grønne pigespejdere rundt i Legoland til stort spejderevent.
  Legoland bliver i weekenden samlingspunkt for 2000 grønne pigespejdere i alle aldre, som sammen deltager i et stort pigespejderevent.
  Det er lykkes arrangørerne at samle halvdelen af alle landets grønne pigespejdere i alderen 5 til 65 år.
  - Jamen det er jo helt vildt. Vi havde håbet på 1200 tilmeldinger, så det her overstiger vores vildeste forventninger, siger leder af projektgruppen Rikke Bro Langkilde på deres hjemmeside.
  Spejderne fra hele landet skal bruge dagen på at løse forskellige opgaver ved forlystelserne, inden de i aften skal deltage i et natteløb i parken. 
  - Det er vildt sjovt og spændende at lave noget andet end vi plejer, og så er det ikke hver dag man er i Legoland, siger Camilla Astrid Nissen fra Haderslev, der er grøn pigespejder til TV SYD.
  
  